Har ikki mashina haydovchisi birinchi yordam ko‘rsatish uchun shifoxonaga olib borilgan. Foto: IIBB axborot xizmati 29 yanvar kuni tunda Chilonzor tumanida ikki mashina ishtirokida YTH sodir bo‘ldi. Toshkent shahar IIBB YHXB axborot xizmati YTH bo‘yicha dastlabki ma’lumotlarni ma’lum qildi. Qayd etilishicha, YTH 29 yanvar kuni soat 23:40larda Chilonzor tumani Baynalmilal-Muqimiy ko‘chalari kesishgan chorrahada sodir bo‘lgan. 1986 yilda tug‘ilgan F.J. boshqaruvida bo‘lgan BYD hamda 1999 yilda tug‘ilgan S.M. boshqaruvida bo‘lgan Chery mashinalari to‘qnashib ketgan. Har ikki mashina haydovchilari birinchi yordam ko‘rsatish uchun shifoxonaga olib borilgan. Hozirda holat bo‘yicha Toshkent shahar IIBB YHXB mas’ul xodimlari tomonidan surishtiruv ishlari olib borilmoqda. Oldinroq poytaxtning Shayxontohur tumanida KIA va Malibu avtomobillari ishtirokida YTH sodir bo‘lgan, haydovchilarning biri jarohat olib, shifoxonaga yotqizilgandi.